Madis Aruja

Madis Aruja (16. jaanuar 1936 Kuigatsi – 12. märts 1995 Tallinn) oli eesti looduskaitsetegelane, geograaf ja orienteeruja.Eesti entsüklopeedia. Aruja, MadisEesti spordi biograafiline leksikon. Aruja, Madis

Haridus
Ta lõpetas 1954. aastal Jõgeva KeskkooliJõgeva Keskkooli vilistkaste nimekirjad. Jõgeva Põhikooli veebisait. ja 1963. aastal Tartu Riikliku Ülikooli geograafia eriala.

Töö
1963. aastast töötas looduskaitse ja kalakaitse valdkonnas. Aastatel 1963–1981 töötas Eesti NSV Metsamajanduse ja Looduskaitse Ministeeriumi Looduskaitse Valitsuses, 1963-1967 vaneminspektor, 1967. aastast Looduskaitse Valitsuse juhataja asetäitja. 

1980. aastal oli Madis Aruja üks 40 kirjale allakirjutajatest. Selle tõttu kaotas ta töökoha Looduskaitse Valitsuses. Aastatel 1982–1992 töötas Eesti Põllumajandusprojektis looduskaitse peaspetsialistina.

Sporditulemused
Aastatel 1959–1970 võitis orienteerumise Eesti meistrivõistlustel 10 kulda (8 orienteerumisjooksus ja 2 suusaorienteerumises), 5 hõbedat ja 2 pronksi.

1960. aastal tuli esimeseks Eesti meistriks suusaorienteerumises.

Meistersportlane orienteerumises (1968).

Publikatsioone
Käitumisest looduses. Tallinn: Eesti Raamat, 1981 (koostaja)
Eesti NSV looduse kaitsest. Tallinn: Perioodika, 1983
Pilte looduskaitsealadelt. Fotoalbum. Tallinn: Eesti Raamat, 1983 (teksti autor)

Tunnustus
1960, 1962, 1964 Eesti parim orienteeruja 
1994 Eerik Kumari looduskaitsepreemiaEesti looduskaitse kuldmärk

Viited

Välislingid


Kategooria:Eesti looduskaitsjad
Kategooria:Eesti orienteerujad
Kategooria:Pärnamäe kalmistule maetud
Kategooria:Sündinud 1936
Kategooria:Surnud 1995